**Referat fra bestyrelsesmøde den 7.-06.-2023**

**Til stede var:** Per Kølbak, Erik Sørensen, Steen Madsen, Nickolaj Havsager og undertegnede Arly Nielsen.

**Fraværende var:** Emil Dolbak Søndergaard (afbud kl. 16.00 pga. sygdom)

Mødet startede kl. 16.00 med kun et punkt på dagsorden:

1. **Planlægning af vores arrangementskalender for andet halvår af 2022**

Indtil videre har vi følgende forslag at arbejde med:

1. *Lørdagsudflugt til Maskinrummet i Skagen, der en samling af gamle motorer, biler og motorcykler (f.eks. lørdag den 2. eller 9. september)*
2. *Recyklings-virksomheden MARS på Frederikshavn Havn kunne også være et besøg værd.*
3. *En studerende har nævnt, at Reno Nord i Aalborg kunne være en interessant mulighed til et fyraftensbesøg.*

*Derudover blev der på vores seneste generalforsamling nævnt følgende:*

1. *PM-energi i Brønderslev*
2. *På Hirtshals Havn skulle der foregå nogle planer om udskibning af CO2-fangst.*
3. **Eventuelt**

*Ad 1.1) Lørdagsudflugt til Maskinrummet i Skagen kommer til at foregå lørdag den 16. september. Vi kører selv, og mødes ved Maskinrummet kl.11.00. Så tager vi en guidet rundvisning, hvorefter vi finder et sted, hvor vi kan spise vores medbragte frokost. Herefter kan vi gå lidt rundt på egen hånd i maskinrummet, og så slutter vi af med en eftermiddagsøl eller –vand på Bryghuset kl. ca. 16.00*

***Indgangsbillet, rundvisning og eftermiddagsøl/-vand er på klubbens regning.***

*Ad 1.2) Arly undersøger muligheden for at lave et fyraftensbesøg på M.A.R.S. i Frederikshavn onsdag den 11. oktober.*

*Ad 1.3) Arly Undersøger muligheden for at lave et fyraftensbesøg på Reno Nord, der nu hedder Nordværk, onsdag den 15. november.*

*Ad 1.4 og 1.5) Disse muligheder udskydes til en senere lejlighed.*

*Ad 2) Erik har en kontakt til et mindre GrønGas-anlæg, som kunne være et interessant besøg i uge 6 2024. Erik går videre med sagen.*

Mødet sluttede ca. kl. 16.30 efter en hurtig og effektiv arbejdsindsats og i god ro og orden.

Maskinmester, formand og sekretær

Arly Nielsen